title: https://risaleoku.com/oku/osasamusa/241
article: هم إختلاف و آيريلغى إقتضا ايدن اوزاقلق و بُعْدِ مطلق دخى بر إتّفاقِ مطلق ايچنده گورونويور. ايشته بتون أقطارِ زمينده زرع ايديلن هر نوع حبوباته باق.
  هم قاريشمهيى و بولاشمهيى إقتضا ايدن كمالِ إختلاط، بِالعكس كمالِ إمتياز و تفريق ايچنده گورونويور. ايشته بتون ير آلتنه قاريشيق آتيلان و مادّه إعتباريله بربرينه بڭزهين تخملرڭ سنبل وقتنده كمالِ إمتيازلرى و آغاجلره گيرن مختلف مادّهلرڭ ياپراق، چيچك و ميوهلره كمالِ إمتياز ايله تفريقلرى و معدهيه گيرن قاريشيق غدالرڭ مختلف أعضا و حجيراته گوره كمالِ إمتيازله آيريلمهلرينه باق، كمالِ حكمت ايچنده كمالِ قدرتى گور.
  هم أهمّيتسزلگى، قيمتسزلگى إقتضا ايدن غايت درجهده مبذوليت و نهايت درجهده اوجوزلق دخى، ير يوزنده مصنوعاتجه، صنعتجه نهايت درجهده قيمتدار و بهالى بر كيفيتده گورونويور. ايشته او حدسز عجائبِ صنعت ايچنده ير يوزينڭ رحمانى سفرهسنده يالڭز قدرتڭ شكرلمهلرى اولان طوتلرڭ نوعلرينه باق! كمالِ رحمتى، كمالِ صنعت ايچنده گور.
  ايشته بتون روىِ زمينده غايت قيمتدارلق ايله برابر حدسز اوجوزلق· و حدسز اوجوزلق ايچنده حدسز إختلاط و قاريشيقلق ايله برابر حدسز إمتياز و تفريق· و حدسز إمتياز و تفريق ايچنده غايت اوزاقلق ايله برابر صوڭ درجهده موافقت و بڭزهيش· و صوڭ درجه بڭزهمك ايچنده غايت درجهده سهولت و قولايلق ايله برابر غايت درجهده إهتمامكارانه ياپيليش· و غايت درجهده گوزل ياپيليش ايچريسنده سرعتِ مطلقه و چابوقلقله برابر غايت درجهده موزون و ميزانلى و إسرافسزلق· و غايت درجهده إسرافسزلق ايچنده صوڭ درجه چوقلق و كثرت ايله برابر صوڭ درجهده حسنِ صنعت· و صوڭ درجه حسنِ صنعت ايچنده نهايت درجهده سخاوت ايله برابر إنتظامِ مطلق.. ألبته گوندوز ايشيغى، ايشيق گونشى گوسترديگى گبى· بر قديرِ ذو الجلالڭ، بر حكيمِ ذو الكمالڭ، بر رحيمِ ذو الجمالڭ وجوبِ وجودينه و كمالِ قدرتنه و جمالِ ربوبيتنه و وحدانيتنه و أحديتنه شهادت ايدرلر،
  ﴿لَهُ الْاَسْمَاءُ الْحُسْنٰى﴾
  سرّينى گوستررلر.
  هم قاريشمهيى و بولاشمهيى إقتضا ايدن كمالِ إختلاط، بِالعكس كمالِ إمتياز و تفريق ايچنده گورونويور. ايشته بتون ير آلتنه قاريشيق آتيلان و مادّه إعتباريله بربرينه بڭزهين تخملرڭ سنبل وقتنده كمالِ إمتيازلرى و آغاجلره گيرن مختلف مادّهلرڭ ياپراق، چيچك و ميوهلره كمالِ إمتياز ايله تفريقلرى و معدهيه گيرن قاريشيق غدالرڭ مختلف أعضا و حجيراته گوره كمالِ إمتيازله آيريلمهلرينه باق، كمالِ حكمت ايچنده كمالِ قدرتى گور.
  هم أهمّيتسزلگى، قيمتسزلگى إقتضا ايدن غايت درجهده مبذوليت و نهايت درجهده اوجوزلق دخى، ير يوزنده مصنوعاتجه، صنعتجه نهايت درجهده قيمتدار و بهالى بر كيفيتده گورونويور. ايشته او حدسز عجائبِ صنعت ايچنده ير يوزينڭ رحمانى سفرهسنده يالڭز قدرتڭ شكرلمهلرى اولان طوتلرڭ نوعلرينه باق! كمالِ رحمتى، كمالِ صنعت ايچنده گور.
  ايشته بتون روىِ زمينده غايت قيمتدارلق ايله برابر حدسز اوجوزلق· و حدسز اوجوزلق ايچنده حدسز إختلاط و قاريشيقلق ايله برابر حدسز إمتياز و تفريق· و حدسز إمتياز و تفريق ايچنده غايت اوزاقلق ايله برابر صوڭ درجهده موافقت و بڭزهيش· و صوڭ درجه بڭزهمك ايچنده غايت درجهده سهولت و قولايلق ايله برابر غايت درجهده إهتمامكارانه ياپيليش· و غايت درجهده گوزل ياپيليش ايچريسنده سرعتِ مطلقه و چابوقلقله برابر غايت درجهده موزون و ميزانلى و إسرافسزلق· و غايت درجهده إسرافسزلق ايچنده صوڭ درجه چوقلق و كثرت ايله برابر صوڭ درجهده حسنِ صنعت· و صوڭ درجه حسنِ صنعت ايچنده نهايت درجهده سخاوت ايله برابر إنتظامِ مطلق.. ألبته گوندوز ايشيغى، ايشيق گونشى گوسترديگى گبى· بر قديرِ ذو الجلالڭ، بر حكيمِ ذو الكمالڭ، بر رحيمِ ذو الجمالڭ وجوبِ وجودينه و كمالِ قدرتنه و جمالِ ربوبيتنه و وحدانيتنه و أحديتنه شهادت ايدرلر،
  ﴿لَهُ الْاَسْمَاءُ الْحُسْنٰى﴾
  سرّينى گوستررلر.
  Yükleniyor...